CELEX: 52020PC0780
Language: da
Date: 2020-11-27
Title: Forslag til RÅDETS AFGØRELSE om fastlæggelse af den holdning, der skal indtages på Den Europæiske Unions vegne i Det Blandede Udvalg, der er nedsat ved aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab, vedrørende den dato, hvorfra bestemmelserne i aftalens anden del, afsnit III, finder anvendelse på statsborgere i Island, Fyrstendømmet Liechtenstein, Kongeriget Norge og Det Schweiziske Forbund

EUROPA-KOMMISSIONEN
            Bruxelles, den 27.11.2020
            COM(2020) 780 final
            2020/0344(NLE)
            Forslag til
            RÅDETS AFGØRELSE
            om fastlæggelse af den holdning, der skal indtages på Den Europæiske Unions vegne i Det Blandede Udvalg, der er nedsat ved aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab, vedrørende den dato, hvorfra bestemmelserne i aftalens anden del, afsnit III, finder anvendelse på statsborgere i Island, Fyrstendømmet Liechtenstein, Kongeriget Norge og Det Schweiziske Forbund
            (EØS-relevant tekst)
            
               
         
         
            
               BEGRUNDELSE
            
            
               1.Forslagets genstand
            
            
               Kommissionen foreslår, at Rådet fastlægger den holdning, der skal indtages på Unionens vegne i Det Blandede Udvalg, der er nedsat ved aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab ("udtrædelsesaftalen"), vedrørende den dato, hvorfra bestemmelserne i aftalens anden del, afsnit III, finder anvendelse på statsborgere i Island, Fyrstendømmet Liechtenstein, Kongeriget Norge og Det Schweiziske Forbund.
            
            
               2.Baggrund for forslaget
            
            
               2.1.Aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab
            
            
               Ved udtrædelsesaftalen fastsættes de nærmere bestemmelser for Det Forenede Kongerige Storbritannien og Nordirlands ("Det Forenede Kongerige") udtræden af Den Europæiske Union ("Unionen") og Det Europæiske Atomenergifællesskab. Aftalen trådte i kraft den 1. februar 2020.
            
            
               2.2.Tresidet procedure 
            
            
               Unionen og Det Forenede Kongerige har ved udtrædelsesaftalens artikel 33, stk. 1, forpligtet sig til at anvende princippet om gensidig beskyttelse af de sociale sikringsrettigheder (jf. udtrædelsesaftalens anden del, afsnit III) på statsborgere i de lande, der indgår i Det Europæiske Økonomiske Samarbejdsområde ("EØS"), såvel som statsborgere i de lande, der er medlemmer af Den Europæiske Frihandelssammenslutning ("EØS-EFTA-lande"), og schweiziske statsborgere, forudsat at der indgås tilsvarende aftaler mellem på den ene side Unionen og EØS-EFTA-landene og mellem Unionen og Det Schweiziske Forbund, idet de pågældende aftaler finder anvendelse på statsborgere i Det Forenede Kongerige, og på den anden side mellem Det Forenede Kongerige og EØS-EFTA-landene samt mellem Det Forenede Kongerige og Det Schweiziske Forbund, idet de pågældende aftaler finder anvendelse på unionsborgere. 
            
            
               Denne ordning, som omfatter tre parter, nemlig Unionen, EØS-EFTA-landene/Det Schweiziske Forbund og Det Forenede Kongerige omtales som "den tresidede procedure". Formålet med den tresidede procedure er at sikre den gensidige beskyttelse af de sociale sikringsrettigheder for statsborgere i disse lande, statsløse personer og flygtninge samt deres familiemedlemmer og efterladte, der ved udløbet af den overgangsperiode, der er fastsat i udtrædelsesaftalens artikel 126, er eller har været i en grænseoverskridende situation, der omfatter alle tre parter. 
            
            
               Det Forenede Kongerige har allerede indgået sådanne aftaler med henholdsvis EØS-EFTA-landene
                  1
                og Det Schweiziske Forbund
                  2
               . Unionen vil snart indgå sådanne aftaler med EØS-EFTA-landene og Det Schweiziske Forbund, ved henholdsvis en afgørelse vedtaget af Det Blandede EØS-Udvalg om ændring af bilag VI (Social sikring) til EØS-aftalen og en afgørelse vedtaget af Det Blandede Udvalg nedsat i henhold til aftalen mellem Det Europæiske Fællesskab og dets medlemsstater på den ene side og Det Schweiziske Forbund på den anden side om fri bevægelighed for personer om ændring af bilag II til aftalen om koordinering af sociale sikringsordninger.
            
            
               I henhold til udtrædelsesaftalens artikel 33, stk. 2, skal Unionen og Det Forenede Kongerige notificere Det Blandede Udvalg om datoen for ikrafttrædelsen af deres respektive aftaler med EØS-EFTA-landene og Det Schweiziske Forbund. 
            
            
               Derefter skal Det Blandede Udvalg vedtage en afgørelse om den dato, hvorfra bestemmelserne om koordinering af de sociale sikringsordninger skal finde anvendelse på statsborgere i EØS-EFTA-landene og på schweiziske statsborgere. Det er først fra nævnte dato, at artikel 33 er gennemført fuldt ud, hvilket betyder, at statsborgere i Unionen, Det Forenede Kongerige, EØS-EFTA-landene/Det Schweiziske Forbund sikres beskyttelse af retten til social sikring i situationer, der omfatter alle tre parter. 
            
            
               2.3.Den påtænkte retsakt, der skal vedtages af Det Blandede Udvalg
            
            
               I henhold til udtrædelsesaftalens artikel 33, stk. 1, finder bestemmelserne i aftalens anden del, afsnit III, om koordinering af de sociale sikringsordninger, der gælder for unionsborgere, anvendelse på statsborgere i Island, Fyrstendømmet Liechtenstein, Kongeriget Norge og Det Schweiziske Forbund, forudsat at disse lande har indgået og anvender tilsvarende aftaler med på den ene side Det Forenede Kongerige, idet de pågældende aftaler finder anvendelse på unionsborgere, og på den anden side med Unionen, idet de pågældende aftaler finder anvendelse på statsborgere i Det Forenede Kongerige.
            
            
               I henhold til udtrædelsesaftalens artikel 33, stk. 2, skal Det Blandede Udvalg efter notifikation fra Det Forenede Kongerige og fra Unionen om datoen for disse aftalers ikrafttrædelse, fastlægge den dato, hvorfra bestemmelserne i aftalens anden del, afsnit III, finder anvendelse på statsborgere i Island, Fyrstendømmet Liechtenstein, Kongeriget Norge og Det Schweiziske Forbund, alt efter hvad der er relevant.
            
            
               Formålet med den afgørelse, der påtænkes vedtaget af Det Blandede Udvalg, er at få fastlagt en sådan dato.
            
            
               3.Den holdning, der skal indtages på Unionens vegne
            
            
               I lyset af datoen for ikrafttrædelsen af de tilsvarende aftaler, der er omhandlet i punkt 2.2, og ønsket om at undgå en afbrydelse af beskyttelsen af de berørte statsborgere efter udløbet af den overgangsperiode, der er fastsat i udtrædelsesaftalens artikel 126, bør den dato, hvorfra bestemmelserne i aftalens anden del, afsnit III, finder anvendelse på statsborgere i Island, Fyrstendømmet Liechtenstein, Kongeriget Norge og Det Schweiziske Forbund, være den 1. januar 2021.
            
            
               Unionens holdning bør derfor være at støtte Det Blandede Udvalgs vedtagelse i henhold til udtrædelsesaftalens artikel 33, stk. 2, af en afgørelse om fastlæggelse af en sådan dato i overensstemmelse med det udkast til afgørelse, der er knyttet til dette forslag.
            
         
         
            
               4.Retsgrundlag
            
            
               I henhold til artikel 218, stk. 9, i traktaten om Den Europæiske Unions funktionsmåde (TEUF) vedtager Rådet afgørelser om "fastlæggelse af, hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen".
            
            
               Den afgørelse, som Det Blandede Udvalg skal vedtage, er en retsakt, der har retsvirkninger. 
            
            
               Den påtænkte retsakt supplerer eller ændrer ikke den institutionelle ramme for udtrædelsesaftalen. 
            
            
               Det proceduremæssige retsgrundlag for den foreslåede afgørelse er derfor artikel 218, stk. 9, i TEUF.
            
            
               Det eneste formål med og indhold af den påtænkte retsakt er at fastlægge den dato, hvorfra bestemmelserne i aftalens anden del, afsnit III, finder anvendelse på statsborgere i Island, Fyrstendømmet Liechtenstein, Kongeriget Norge og Det Schweiziske Forbund. Indgåelsen af aftalen var baseret på artikel 50, stk. 2, i traktaten om Den Europæiske Union. 
            
            
               Retsgrundlaget for den foreslåede afgørelse bør derfor være artikel 50, stk. 2, i traktaten om Den Europæiske Union sammenholdt med artikel 218, stk. 9, i TEUF. 
            
            
               5.Offentliggørelse af den påtænkte retsakt
            
            
               Eftersom formålet med Det Blandede Udvalgs afgørelse er at fastlægge den dato, hvorfra bestemmelserne i udtrædelsesaftalens anden del, afsnit III, finder anvendelse på statsborgere i Island, Fyrstendømmet Liechtenstein, Kongeriget Norge og Det Schweiziske Forbund, bør Det Blandede Udvalgs afgørelse offentliggøres i Den Europæiske Unions Tidende efter vedtagelsen.
            
            
            
               2020/0344 (NLE)
            
            
               Forslag til
            
            
               RÅDETS AFGØRELSE
            
            
               om fastlæggelse af den holdning, der skal indtages på Den Europæiske Unions vegne i Det Blandede Udvalg, der er nedsat ved aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab, vedrørende den dato, hvorfra bestemmelserne i aftalens anden del, afsnit III, finder anvendelse på statsborgere i Island, Fyrstendømmet Liechtenstein, Kongeriget Norge og Det Schweiziske Forbund
            
            
               (EØS-relevant tekst)
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Union, særlig artikel 50, stk. 2, 
            
            
               under henvisning til traktaten om Den Europæiske Unions funktionsmåde, særlig artikel 218, stk. 9,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
         
         
            
               (1)Aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab ("udtrædelsesaftalen") blev indgået ved Rådets afgørelse (EU) 2020/135
                  3
                og trådte i kraft den 1. februar 2020.
            
            
               (2)I henhold til udtrædelsesaftalens artikel 33, stk. 1, finder bestemmelserne i aftalens anden del, afsnit III, om koordinering af de sociale sikringsordninger, der gælder for unionsborgere, anvendelse på statsborgere i Island, Fyrstendømmet Liechtenstein, Kongeriget Norge og Det Schweiziske Forbund, forudsat at disse lande har indgået og anvender tilsvarende aftaler med på den ene side Det Forenede Kongerige, idet de pågældende aftaler finder anvendelse på unionsborgere, og på den anden side med Unionen, idet de pågældende aftaler finder anvendelse på statsborgere i Det Forenede Kongerige.
            
            
               (3)I henhold til udtrædelsesaftalens artikel 33, stk. 2, skal Det Blandede Udvalg efter notifikation fra Det Forenede Kongerige og fra Unionen om datoen for disse aftalers ikrafttrædelse, fastlægge den dato, hvorfra bestemmelserne i aftalens anden del, afsnit III, finder anvendelse på statsborgere i Island, Fyrstendømmet Liechtenstein, Kongeriget Norge og Det Schweiziske Forbund, alt efter hvad der er relevant.
            
            
               (4)Unionen har indgået tilsvarende aftaler med Island, Fyrstendømmet Liechtenstein, Kongeriget Norge
                  4
                og Det Schweiziske Forbund
                  5
               , som finder anvendelse på statsborgere i Det Forenede Kongerige. Det Forenede Kongerige har indgået tilsvarende aftaler med Island, Fyrstendømmet Liechtenstein, Kongeriget Norge
                  6
                og Det Schweiziske Forbund
                  7
               , som finder anvendelse på statsborgere i Unionen.
            
            
               (5)I lyset af den dato, hvorpå de tilsvarende aftaler forventes at træde i kraft, og ønsket om at undgå en afbrydelse af beskyttelsen af de berørte statsborgere efter udløbet af den overgangsperiode, der er fastsat i udtrædelsesaftalens artikel 126, bør den dato, hvorfra bestemmelserne i aftalens anden del, afsnit III, finder anvendelse på statsborgere i Island, Fyrstendømmet Liechtenstein, Kongeriget Norge og Det Schweiziske Forbund, være den 1. januar 2021.
            
            
               (6)Den holdning, der skal indtages på Unionens vegne i Det Blandede Udvalg, når det har modtaget notifikation fra Det Forenede Kongerige og fra Unionen om datoen for ikrafttrædelsen af de aftaler, de hver især har indgået med Island, Fyrstendømmet Liechtenstein, Kongeriget Norge og Det Schweiziske Forbund, bør derfor fastlægges.
            
            
               (7)For at muliggøre øjeblikkelig anvendelse af de foranstaltninger, der er fastsat i denne afgørelse, bør den træde i kraft på dagen for vedtagelsen —
            
            
               VEDTAGET DENNE AFGØRELSE:
            
            
               Artikel 1
            
            
               Den holdning, der skal indtages på Unionens vegne i Det Blandede Udvalg, der er nedsat ved udtrædelsesaftalens artikel 164, stk. 1, til den afgørelse, der skal vedtages i henhold til aftalens artikel 33, stk. 2, baseres på det udkast til Det Blandede Udvalgs afgørelse, der er knyttet til denne afgørelse.
            
            
               Artikel 2
            
            
               Det Blandede Udvalgs afgørelse offentliggøres i Den Europæiske Unions Tidende. 
            
            
               Artikel 3
            
            
               Denne afgørelse træder i kraft på dagen for vedtagelsen.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        Aftale om ordninger mellem Island, Fyrstendømmet Liechtenstein, Kongeriget Norge og Det Forenede Kongerige Storbritannien og Nordirland efter Det Forenede Kongeriges udtræden af Den Europæiske Union, EØS-aftalen og andre gældende aftaler mellem Det Forenede Kongerige og EØS/EFTA-landene i medfør af Det Forenede Kongeriges medlemsskab af Den Europæiske Union, undertegnet i London den 28. januar 2020.
               
               
                  
                     (2)
                  
                        Aftale mellem Det Forenede Kongerige Storbritannien og Nordirland og Det Schweiziske Forbund om borgerrettigheder efter Det Forenede Kongeriges udtræden af Den Europæiske Union og af aftalen om fri bevægelighed for personer, undertegnet i Bern den 25. februar 2019.
               
               
                  
                     (3)
                  
                        Rådets afgørelse (EU) 2020/135 af 30. januar 2020 om indgåelse af aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab (EUT L 29 af 31.1.2020, s. 1).
               
               
                  
                     (4)
                  
                        Det Blandede EØS-Udvalgs afgørelse nr. [...] af [...] om ændring af bilag VI (Social sikring) til EØS-aftalen.
               
               
                  
                     (5)
                  
                        Afgørelse nr. .../... vedtaget af Det Blandede Udvalg nedsat i henhold til aftalen mellem Det Europæiske Fællesskab og dets medlemsstater på den ene side og Det Schweiziske Forbund på den anden side om fri bevægelighed for personer [...] om ændring af bilag II til aftalen om koordinering af sociale sikringsordninger.
               
               
                  
                     (6)
                  
                        Aftale om ordninger mellem Island, Fyrstendømmet Liechtenstein, Kongeriget Norge og Det Forenede Kongerige Storbritannien og Nordirland efter Det Forenede Kongeriges udtræden af Den Europæiske Union, EØS-aftalen og andre gældende aftaler mellem Det Forenede Kongerige og EØS/EFTA-landene i medfør af Det Forenede Kongeriges medlemsskab af Den Europæiske Union, undertegnet i London den 28. januar 2020.
               
               
                  
                     (7)
                  
                        Aftale mellem Det Forenede Kongerige Storbritannien og Nordirland og Det Schweiziske Forbund om borgerrettigheder efter Det Forenede Kongeriges udtræden af Den Europæiske Union og af aftalen om fri bevægelighed for personer, undertegnet i Bern den 25. februar 2019.
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 27.11.2020
            COM(2020) 780 final
            BILAG
            til
            Forslag til Rådets afgørelse
            om fastlæggelse af den holdning, der skal indtages på Den Europæiske Unions vegne i Det Blandede Udvalg, der er nedsat ved aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab, vedrørende den dato, hvorfra bestemmelserne i aftalens anden del, afsnit III, finder anvendelse på statsborgere i Island, Fyrstendømmet Liechtenstein, Kongeriget Norge og Det Schweiziske Forbund
            
               
         
         
            
               BILAG 
            
            
            
               Afgørelse nr. .../2020 vedtaget af Det Blandede Udvalg, der er nedsat ved aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab
            
            
               af ...
            
            
               om fastsættelse af den dato, hvorfra bestemmelserne i aftalens anden del, afsnit III, finder anvendelse på statsborgere i Island, Fyrstendømmet Liechtenstein, Kongeriget Norge og Det Schweiziske Forbund
            
            
               DET BLANDEDE UDVALG HAR —
            
            
               under henvisning til aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab
                  1
                ("udtrædelsesaftalen"), særlig artikel 33, stk. 2, og
            
            
               ud fra følgende betragtninger:
            
            
               (1)I henhold til udtrædelsesaftalens artikel 33, stk. 1, finder bestemmelserne i aftalens anden del, afsnit III, om koordinering af de sociale sikringsordninger, der gælder for unionsborgere, anvendelse på statsborgere i Island, Fyrstendømmet Liechtenstein, Kongeriget Norge og Det Schweiziske Forbund, forudsat at disse lande har indgået og anvender tilsvarende aftaler med på den ene side Det Forenede Kongerige, idet de pågældende aftaler finder anvendelse på unionsborgere, og på den anden side med Unionen, idet de pågældende aftaler finder anvendelse på statsborgere i Det Forenede Kongerige.
            
            
               (2)I henhold til udtrædelsesaftalens artikel 33, stk. 2, skal Det Blandede Udvalg efter notifikation fra Det Forenede Kongerige og fra Unionen om datoen for disse aftalers ikrafttrædelse, fastlægge den dato, hvorfra bestemmelserne i aftalens anden del, afsnit III, finder anvendelse på statsborgere i Island, Fyrstendømmet Liechtenstein, Kongeriget Norge og Det Schweiziske Forbund, alt efter hvad der er relevant.
            
            
               (3)Unionen har indgået tilsvarende aftaler med Island, Fyrstendømmet Liechtenstein, Kongeriget Norge
                  2
                og Det Schweiziske Forbund
                  3
               , som finder anvendelse på statsborgere i Det Forenede Kongerige. Det Forenede Kongerige har indgået tilsvarende aftaler med Island, Fyrstendømmet Liechtenstein, Kongeriget Norge
                  4
                og Det Schweiziske Forbund
                  5
               , som finder anvendelse på statsborgere i Unionen. 
            
            
               (4)I lyset af notifikationerne fra Det Forenede Kongerige og fra Unionen om ikrafttrædelsesdatoen for de aftaler, der er nævnt i betragtning 3, bør den dato, hvorfra bestemmelserne i udtrædelsesaftalens anden del, afsnit III, finder anvendelse på statsborgere i Island, Fyrstendømmet Liechtenstein, Kongeriget Norge og Det Schweiziske Forbund, være den 1. januar 2021. 
            
            
               VEDTAGET DENNE AFGØRELSE:
            
            
               Artikel 1
            
            
               Den dato, hvorfra bestemmelserne i udtrædelsesaftalens anden del, afsnit III, finder anvendelse på statsborgere i Island, Fyrstendømmet Liechtenstein, Kongeriget Norge og Det Schweiziske Forbund, er den 1. januar 2021. 
            
            
               Artikel 2
            
            
               Denne afgørelse træder i kraft på dagen for vedtagelsen. 
            
            
               Udfærdiget i …, den …
            
            
               På Det Blandede Udvalgs vegne 
            
         
         
            
               Formænd
            
            
         
         
            
                  
                     (1)
                  
                        
                  EUT L 29 af 31.1.2020, s.7.
               
               
                  
                     (2)
                  
                        Det Blandede EØS-Udvalgs afgørelse nr. […] af […] om ændring af bilag VI (Social sikring) til EØS-aftalen.
               
               
                  
                     (3)
                  
                        Afgørelse nr. .../... vedtaget af Det Blandede Udvalg nedsat i henhold til aftalen mellem Det Europæiske Fællesskab og dets medlemsstater på den ene side og Det Schweiziske Forbund på den anden side om fri bevægelighed for personer [...] om ændring af bilag II til aftalen om koordinering af sociale sikringsordninger.
               
               
                  
                     (4)
                  
                        Aftale om ordninger mellem Island, Fyrstendømmet Liechtenstein, Kongeriget Norge og Det Forenede Kongerige Storbritannien og Nordirland efter Det Forenede Kongeriges udtræden af Den Europæiske Union, EØS-aftalen og andre gældende aftaler mellem Det Forenede Kongerige og EØS/EFTA-landene i medfør af Det Forenede Kongeriges medlemsskab af Den Europæiske Union, undertegnet i London den 28. januar 2020.
               
               
                  
                     (5)
                  
                        Aftale mellem Det Forenede Kongerige Storbritannien og Nordirland og Det Schweiziske Forbund om borgerrettigheder efter Det Forenede Kongeriges udtræden af Den Europæiske Union og af aftalen om fri bevægelighed for personer, undertegnet i Bern den 25. februar 2019.